open-index/open-wikipedia-markdown huggingface dataset:
இழைமணியப் பழையோள்

thumb|300px|இழைமணியப் பழையோளின் கருத்துப்படம்—மற்ற பெண் மூதாதையரின் இழைமணிய மரபுவழி எவ்வாறு ஆண் வழித்தோன்றல்களிலும் பிள்ளைகள் இல்லாமையினாலும் முற்றுப் பெறுகிறது என்பதைக் காணலாம். பழையோளின் தாயும் பிற மூதாதையரும் வாழ்ந்திருப்பார்கள்தான். எனினும் நமது தலைமுறைக்கு அண்மைய தலைமுறைகளில் எப்பெண்ணின் இழைமணிய மரபுப்பொருள் இன்றைய மாந்தரனைவரிலும் உள்ளதோ அப்பெண்ணை மட்டுமே ''இழைமணியப் பழையோள்'' என வகுத்துள்ளனர்.**இழைமணியப் பழையோள்** அல்லது **இழைமணிய முதற்றாய்** என்பது வாழும் மாந்தரின் தாய்வழி மூதாதையர்கள் அனைவருக்கும் பொதுவாக இருந்ததாகக் கருத இடம் தரும் ஒரு பெண் தொன்முது தாயைக் (மூதாயைக்) குறிக்கும் சொற்றொடர். இப்பெண்ணின் இழைமணி மரபுப்பொருளின் (மைட்டோக்கோன்றிய டி.என்.ஏ யின்) ஒரு படியுருதான் வழிவழியாக ஒவ்வொறு தாயிடமிருந்தும் குழந்தைகளுக்குச் சென்று இன்று வாழும் மனிதர்களின் கண்ணறைகளின் உள்ளுறுப்புகளானன இழைமணிகளுக்குள் இருக்கின்றன.

விவிலியம் கதையில் வரும் ஏவாளின் பெயரைக் கொண்டு இம்மூதாதையப் பெண்ணை *Mitochondrial Eve* (**இழைமணி ஏவாள்**) என்றும் ஆங்கிலத்தில் அழைப்பர். இருந்தாலும் இப்பெண் மாந்தரினத்தின் முதற்பெண்ணல்ல. மாறாக, தொடர்ச்சியாக வந்த மரபுவழியில் இன்றும் **தாய்வழி** வழித்தோன்றல்களைக் கொண்ட *கடைசிப்* பெண் மட்டுமே. இப்பெண்ணின் தாயும் பிற மூதாதையர்களும் வாழ்ந்துள்ளனர். தவிர, இப்பழையோள் வாழ்ந்த நாட்களில் இருந்த மற்ற பெண்களின் வழித்தோன்றல்கள் ஆண் வழியில் வந்து இன்றும் வாழ்ந்து வருகிறார்கள். ஆனால், ஏதோ ஒரு தலைமுறையில் அவர்களின் வழித்தோன்றல்கள் அனைவரும் ஆண்களாக இருக்கும்போது அவர்களுடைய இழைமணிய மரபுப்பொருள் அதற்குமேல் கடக்க முடியாமல் போய்விடுகிறது. எடுத்துக்காட்டாக, வலப்புறம் உள்ள படத்தில் உரோசாப்பூ நிறங்கொண்ட பெண்ணும் நீலநிறம் கொண்ட பழையோளின் தலைமுறையைச் சேர்ந்தவர்தான். ஆனால், அவருக்கு இரண்டு ஆண் மகன்கள் மட்டுமே பிறந்ததால் அவரது இழைமணிய மரபுப்பொருள் இன்று இல்லை, மற்ற வழக்கமான மரபுப்பொருள் இன்றும் இருக்கும்.

இழைமணியப் பழையோள் எனும் தொன்முது தாய் ஏறத்தாழ 170,000 ஆண்டுகளுக்கு முன் வாழ்ந்த, அல்லது ஏறத்தாழ 8,000 தலைமுறைக்கு முன்பு வாழ்ந்த ஒரு பெண்மணி. இக் காலப்பகுதியானது, ஆப்பிரிக்காவை விட்டு மாந்தர்கள் புலம் பெயர்ந்து சென்றதாக கருதப்படும் 60,000 ஆண்டுகள் என்னும் காலக்கணக்குக்கும் முற்பட்ட காலம். இந்த இழைமணி முதல்தாய் படியுரு ஆணின் ஒய்-நிறப்புரிக்கு (ஒய்-குரோமோசோம்)க்கு இணையான பெண் படிவம். ஆனால் தந்தை வழி வரும் பொது ஆண் படியுரு வேறு காலத்தது (பிற்காலத்தது).

## மேற்கோள்


பகுப்பு:மரபியல்
பகுப்பு:படிவளர்ச்சி
பகுப்பு:மரபியல் கால்வழி
பகுப்பு:மாந்தரின ஊன்குருத்து மரபன் ஒருமைப் பண்புக் குழுக்கள்
செர்கய் புப்கா

**செர்கய் புப்கா** (*Sergey Nazarovich Bubka*, உருசிய மொழி: *Сергей Назарович Бубка*; உக்ரைனிய மொழி: *Сергій Назарович Бубка*, பிறப்பு - டிசம்பர் 4, 1963 ), ஓய்வுபெற்ற உக்ரைனிய கம்பம் தாண்டுதல் (*pole vault*) வீரர். உலகின் சிறந்த தடகள வீரர் பட்டத்தை பல முறை வென்றவர்.

அனைத்துலக தடகள விளையாட்டுக்கழகங்களின் கூட்டமைப்பு நடத்தும் உலகப்போட்டிகளில் **ஆறு** முறை வெற்றி பெற்று உலக வாகையர் பட்டம் பெற்றவர். ஒரு முறை ஒலிம்பிக் தங்கம் வென்றவர். உயரம் தாண்டுதல் போட்டிகளில் 35 முறை உலக சாதனையை முறியடித்தவர். 6.0 மீ உயரத்தை முதன்முதலில் கடந்தவர் இவரே. இவர் அதிகபட்சமாக தாண்டிய 6.14 மீ உலக சாதனை 15 பெப்ரவரி  2014 அன்று முறியடிக்கப்பட்டது.

## மேற்கோள்கள்

பகுப்பு:விளையாட்டு வீரர்கள்
பகுப்பு:1963 பிறப்புகள்
பகுப்பு:வாழும் மக்கள்
பிலோ இருதயநாத்

**பிலோ இருதயநாத்** (1916  1992 செப்டம்பர் 2) இந்தியாவில் உள்ள பல்வேறு ஆதிவாசிகளையும் நாடோடிகளையும் நேரில் சென்று சந்தித்து அவர்கள் வாழ்க்கை முறை பற்றி அறிந்து கொண்டு அதை தமிழ் இலக்கியங்களுடன் ஒப்பிட்டு கட்டுரைகள் எழுதியவர் ஆவார்.  இவர் மைசூரில் பிறந்து சென்னையில் வளர்ந்தவர். சென்னையில் ஒரு பள்ளியில் தமிழ் ஆசிரியராக இருபத்தைந்து ஆண்டுகாலம் பணி செய்திருக்கிறார். இந்தியா முழுவதும் மிதிவண்டியில் சுற்றியலைந்தவர் என்பது இவரது தனிச்சிறப்பு. பயண நாட்களில் மிதிவண்டியை மரத்தின் ஒரத்தில் நிறுத்தி மிதிவண்டியின் சுமைதளத்தை (கேரியரை) மரத்தோடு இணைக்கும் பலகையை போட்டு படுத்து உறங்குவார் .

## ஆக்கங்கள்
இவர் இந்தியாவில் மானுடவியல் ஆய்வுகளின் முன்னோடி ஆவார். பிலோ இருதயநாத் தமிழிலும் ஆங்கிலத்திலும்  ஐந்தாயிரத்திற்கும் மேற்பட்ட கட்டுரைகளை அறுபதிற்கும் மேற்பட்ட இதழ்களில்  எழுதியுள்ளார்.

## விருதுகள்
* 1960களில் தமிழக அரசின் நல்லாசிரியர் விருது
* 1978ல் இந்திய அரசின் நல்லாசிரியர் விருது

## சில புத்தகங்கள்
200px|thumb|right|பிலோ இருதயநாத்தின் சில புத்தகங்கள்
இவர்  29 புத்தகங்களையும் எழுதியிருக்கிறார், அவற்றுள் சில:

# அறிவியல் பூங்கா, 1967, இளங்கோ பதிப்பகம், சென்னை.
# ஆதிவாசிகள், 1961 கலைமகள் காரியாலயம், சென்னை.
# ஆதிவாசிகள் மறைந்த வரலாறு, 1977 தமிழ் செல்வி நிலையம், சென்னை.
# இமயமலை வாசிகள், 1967 மல்லிகை பதிப்பகம், சென்னை. (திபேத்தியர், தோலி மலைவாசிகள், இமயமலைப் பாங்கினியர்கள், நேபாளவாசி குர்க்கானியர்)
# ஏழைகளின் குடும்பக்கலை, 1965, அன்னை நிலையம், சென்னை 17.
# காட்டில் என் பிரயாணம், 1967, இளங்கோ பதிப்பகம், சென்னை.
# காட்டில் கண்ட மர்மம், 1984 வானதி பதிப்பகம், சென்னை.
# காட்டில் மலர்ந்த கதைகள், 1984 வானதி பதிப்பகம், சென்னை.
# காடு கொடுத்த ஏடு, 1965 ஆகத்து, கலைமகள் காரியாலயம், சென்னை-4.
# குறிஞ்சியும் நெய்தலும், தென்றல் நிலையம், சிதம்பரம்
# கோயிலும் குடிகளும், தென்றல் நிலையம், சிதம்பரம்
# கோயிலைச் சார்ந்த குடிகள், தென்றல் நிலையம், சிதம்பரம்
# கேரளா ஆதிவாசிகள், 1989 வானதி பதிப்பகம், சென்னை.
# கொங்கு மலைவாசிகள், 1966 மே, மல்லிகைப் பதிப்பகம், சென்னை.
# பழங்குடிகள், 1978 தமிழ் செல்வி நிலையம், சென்னை.
# மக்கள் வணங்கும் ஆலயம், 1965, அன்னை நிலையம், சென்னை 17.
# மேற்கு மலைவாசிகள், 1979 மல்லிகை பதிப்பகம், சென்னை
# தமிழக ஊர்களின் தனிச்சிறப்பு, தென்றல் நிலையம், சிதம்பரம்.
# நீலகிரி படகர்கள், 1965 மே,  மல்லிகைப் பதிப்பகம், சென்னை.
# யார் இந்த நாடோடிகள், 1985 வானதி பதிப்பகம், சென்னை

## மறைவு
இவர் 02-செப்டம்பர் 1992 ஆம் ஆண்டு இயற்கை எய்தினார்.

## மேற்கோள்கள்


பகுப்பு:தமிழக எழுத்தாளர்கள்
பகுப்பு:இந்திய மானிடவியலாளர்கள்
பகுப்பு:1992 இறப்புகள்
பகுப்பு:தமிழ் மானிடவியலாளர்கள்
பகுப்பு:மைசூர் மாவட்ட மக்கள்
பகுப்பு:சென்னை மக்கள்
ஜனனி ஜனநாயகம்

**ஜனனி (ஜான்) ஜனநாயகம்** என்பவர் பிரித்தானியத் தமிழரும், வங்கித் தொழில் நெறிஞரும், மனித உரிமைச் செயற்பாட்டாளரும், அரசியல்வாதியும் ஆவர். இவர் 2009 இல் இடம்பெற்ற ஐரோப்பிய நாடாளுமன்றத் தேர்தலில் லண்டன் பகுதியில் இருந்து சுயேச்சையாகப் போட்டியிட்டார். இவர் புலம்பெயர் ஈழத்தமிழர்களின் ஆதரவில் போட்டியிட்டார். 2009, ஜூன் 8 இல் நடந்த தேர்தலில் இவர் 50,000 வாக்குகளைப் பெற்றிருந்தும், வெற்றி பெறத் தவறினார்.

## வாழ்க்கைக் குறிப்பு
இலங்கையின் யாழ்ப்பாணத்தைப் பிறப்பிடமாகக் கொண்ட ஜனனி, தனது பெரும்பாலான இளமைக் காலத்தை நைஜீரியாவிலும், சாம்பியாவிலும் கழித்தார். இவரின் பெற்றோர் அங்கு ஆசிரியத் தொழிலாற்றி வந்தனர். பின்னர் பெற்றோருடன் ஐக்கிய இராச்சியத்திற்கு குடிபெயர்ந்தார். மான்செஸ்டர் பல்கலைக்கழகத்தில் கல்வி பயின்று கணினியியலில் சிறப்புப் பட்டத்தைப் பெற்றார். பின்னர் லண்டன் இம்பீரியல் கல்லூரியில் பிரயோக கணிதத்தில் முதுமாணிப் பட்டத்தையும், இன்சீட் வர்த்தகக் கல்லூரியில் வர்த்தக முகாமைத்துவத்தில் முதுமாணிப் பட்டத்தையும் பெற்றார்.

## தொழில் நெறிஞராக
கணினித் துறையில் சிலகாலம் ஆய்வு மற்றும் வளர்ச்சியில் ஈடுபட்டிருந்த ஜனனி, பின்னர் வங்கி முகாமைத்துவத்தில் நாட்டம் கொண்டார். தற்போது இவர் முன்னணி இத்தாலிய வங்கியொன்றின் திட்ட முகாமையாளராக லண்டனிலும், ஜெர்மனியிலும் பணிபுரிகிறார்.

## சமூக சேவகராக
1995ஆம் ஆண்டில் HURT என்ற பெயரில் மனித உரிமை இயக்கம் ஒன்றை ஆரம்பித்தார். அத்துடன் இனவழிப்புக்கு எதிரான தமிழர் என்ற அமைப்பின் முக்கிய உறுப்பினராகவும் செயற்படுகிறார்.

## ஐரோப்பிய நாடாளுமன்ற வேட்பாளர்
2009இல் ஐரோப்பிய நாடாளுமன்றத்திற்கான தேர்தல்களில் ஜனனி லண்டன் நகர சுயேச்சை வேட்பாளராக நின்றார். பின்வரும் முக்கிய கோரிக்கைகளை முன்வைத்து இவர் தேர்தல் களத்தில் இறங்கினார்:
* மனித உரிமைகள் மற்றும் தனிநபர் சுதந்திரம்
* Financial transparency and effective regulation
* Equality and diversity
* Small Businesses and entrepreneurship
* Ethical foreign policy
* Animal welfare

இவருக்கு பெரும்பாலான புலம் பெயர்ந்த தமிழர்கள் ஆதரவு தெரிவித்திருந்தனர். பிரபல பாடகி மாதங்கி அருள்பிரகாசம் (எம்.ஐ.ஏ.) ஆதரவு தெரிவித்திருந்தார். அத்துடன் ஜனனிக்கு ஆதரவாக அவர் ஒரு ஒன்லைன் பிரச்சாரத்தையும் தொடங்கி பாடல் ஒன்றையும் பாடியிருந்தார்.

போட்டியிட்ட 19 கட்சிகள் மற்றும் சுயேச்சை உறுப்பினர்களில், ஜனனி 50,014 வாக்குகள் (2..86%) பெற்று 8வதாக வந்தார். ஆனாலும் ஐரோப்பிய நாடாளுமன்றத்துக்கு இவர் தெரிவாகவில்லை. ஐரோப்பிய நாடாளுமன்ற தேர்தல் வரலாற்றிலேயே, ஒரு சுயேச்சை வேட்பாளருக்கு இவ்வளவு வாக்குகள் இதுவரை கிடைத்ததில்லை என்று தெரிவிக்கப்படுகின்றது. அத்துடன் அனைத்து சுயேச்சை வேட்பாளர்களும் மொத்தமாக பெற்ற வாக்குகளை விட 2 மடங்கு அதிக வாக்குகளையும் ஜனனி பெற்றுள்ளார்.

லண்டன் பகுதியில் எட்டு எம்.பி. இடங்கள் உள்ளன. இதில், 3 இடங்களை கன்சர்வேட்டிவ் கட்சியும், ஆளும் தொழிற் கட்சி 2 இடங்களையும் பெற்றன. லிபரல் மக்களாட்சிக் கட்சி, பசுமைக் கட்சி, இங்கிலாந்து சுயேச்சைக் கட்சி ஆகியோருக்குத் தலா ஓர் இடம் கிடைத்தது.

ஒவ்வொரு லண்டன் லண்டன் தன்னாட்சி நகரங்களில் (*London borough*) ஜனனி பெற்ற வாக்குகள்:

## மேற்கோள்கள்

## வெளி இணைப்புகள்
* 
* 
* Vote4Jan 

பகுப்பு:பிரித்தானிய இலங்கைத் தமிழ் வம்சாவளி மக்கள்
பகுப்பு:தமிழ்ப் பெண் மனித உரிமைச் செயற்பாட்டாளர்கள்
பகுப்பு:பிரித்தானியத் தமிழ்ப் பெண்கள்
பகுப்பு:தமிழ்ப் பெண் அரசியல்வாதிகள்
பகுப்பு:வாழும் மக்கள்
இனவழிப்புக்கு எதிரான தமிழர்

**இனவழிப்புக்கு எதிரான தமிழர்** (*Tamils Against Genocide*) என்பது ஒரு அரச-சார்பற்ற நிறுவனம். இது ஐக்கிய அமெரிக்காவின் மேரிலாந்து மாநிலத்தில் கொலம்பியா நகரில் இயங்குகின்றது. 2009 ஆம் ஆண்டில் ஆரம்பிக்கப்பட்ட இந்நிறுவனம் இலங்கையின் வடக்கு மாகாணத்தில் இலங்கைத் தமிழர் இனப்படுகொலைக்கு எதிராகவும் ஈழப்போருக்கு எதிராகவும் குரல் கொடுத்து வருகிறது. இலங்கையில் பல்லாயிரக்கணக்கான தமிழரை ஈழப்போரின் போது படுகொலை செய்ததாக மனித உரிமை மீறல் குற்றச்சாட்டுக்களை சுமத்தி இரண்டு இலங்கை அதிகாரிகளுக்கு எதிராக இவ்வமைப்பு அமெரிக்காவில் வழக்குத் தொடுத்தது. இவர்களது வழக்குரைஞராக அமெரிக்காவின் புகழ் பெற்ற வழக்கறிஞர் புரூஸ் பெயின் அமர்த்தப்பட்டார்.

## மேற்கோள்கள்

## வெளி இணைப்புகள்
*அதிகாரபூர்வ இணையத்தளம் 

பகுப்பு:அரசு சார்பற்ற அமைப்புகள்
பகுப்பு:ஐக்கிய அமெரிக்கத் தமிழர் அமைப்புகள்
பகுப்பு:தமிழர் அமைப்புகள்
பகுப்பு:ஈழத்தமிழர் உதவி அமைப்புகள்
பகுப்பு:தமிழர் இனப்படுகொலை
சுயேச்சை (அரசியல்)

அரசியலில், **சுயேச்சை** (*independent*) எனப்படுபவர் எந்த ஒரு அரசியல் கட்சியையும் சாராத நிலையில்  போட்டியிடும் ஒரு அரசியல்வாதி ஆவார். இவர்கள் பொதுவாக ஒரு நாட்டின் முக்கிய அரசியல் கட்சிகளுக்கிடையேயான கொள்கை வேறுபாடுகளுக்கு நடுவில் நிற்பவர்களாக இருப்பர் அல்லது அரசியல் கட்சிகள் முக்கியமாகக் கருதாத சில பிரச்சினைகளை முன்னெடுத்து தேர்தலில் போட்டியிடுவார்கள். வேறு சிலர் அரசியல் கட்சி ஒன்றுடன் இணைந்தவர்களாக, ஆனால் அக்கட்சியின் சின்னங்களுக்குக் கீழே போட்டியிட விரும்பாதவர்களாக இருப்பார்கள். இன்னும் சில சுயேச்சை வேட்பாளர்கள் ஒரு பொது அமைப்பில் அங்கம் வகிப்பதற்காக அரசியல் கட்சி ஒன்றைத் தோற்றுவித்து சுயேச்சைக் குழுவாகப் போட்டியிடுவர்.

## இந்தியா
இந்தியாவில் நாடாளுமன்றம், சட்டமன்றம் போன்றவற்றிற்கு சுயேட்சைகள் பலர் தேர்ந்த்தெடுக்கப்படுகின்றனர். இந்தியாவின் முதல் பொதுத் தேர்தலிலுக்குப் பிறகு 1952 இல் அமைந்த மக்களவையில் ஆளும் கட்சியான இந்திய தேசிய காங்கிரசுக்கு அடுத்து மிகப்பெரிய எண்ணிக்கையில் அதாவது 36 சுயேட்சை உறுப்பினர்கள் மக்களவையில் இருந்தனர். முதல் ஐந்து மக்களவைகளில் 15 அல்லது அதற்கு மேற்பட்ட சுயேட்சைகள் இருந்தனர். நெருக்கடி நிலைக்குப் பிறகு அமைந்த 1977 மக்களவையில் சுயேட்சைகளின் எண்ணிக்கை ஏழாக சரிந்தது. 1980 இல் அது மேலும் குறைந்து  நான்கு பேர் மட்டுமே தேர்ந்தெடுக்கப்பட்டனர். 1991 இல் ஒரே ஒரு சுயேட்சை மட்டுமே மக்களவைக்குத் தேர்ந்தெடுக்கபட்டார். 1996 தேர்தலில் சுயேட்சைகளில் எண்ணிக்கை 11 ஆக உயர்ந்தது. 2014 மக்களவையில் சுயேட்சைகளின் எண்ணிக்கை மூன்றாக சரிந்தது. 2019 தேர்தலில் நான்கு சுயேட்சைகள் தெரிவுபெற்றனர்.

## மேற்கோள்கள்

## வெளி இணைப்புகள்

பகுப்பு:அரசியல் கட்சிகள்
பகுப்பு:அரசியல்
மான்செஸ்டர் பல்கலைக்கழகம்

**மான்செஸ்டர் பல்கலைக்கழகம்** (*The University of Manchester*) இங்கிலாந்தின் மான்செஸ்டர் மாநகரத்தில் அமைந்துள்ள பல்கலைக்கழகம். இப்பல்கலைக்கழகம் 2004 ஆம் ஆண்சு அக்டோபர் 1 ஆம் நாள் மான்செஸ்டர் நகரில் இருந்த இரண்டு பல்கலைக்கழகங்களை இணைத்து தோற்றுவிக்கப்பட்டது. அவை மான்செஸ்டர் விக்டோரியா பல்கலைக்கழகம் (தோற்றம் 1851), மான்செஸ்டர் அறிவியல் தொழில்நுட்பக் கல்லூரி (தோற்றம் 1824) என்பனவாகும். இப்பல்கலைக்கழகத்திலும் அதன் முன்னைய இணைப்புப் பல்கலைக்கழகத்தும் மொத்தம் 23 நோபல் விருதாளர்கள் மாணவர்களாகவும், ஆசிரியர்களாகவும் இருந்திருக்கிறார்கள். ஐக்கிய இராச்சியத்தில் ஒக்ஸ்போர்ட், மற்றும் கேம்பிரிட்ஜ் பல்கலைக்கழகங்களுக்கு அடுத்தபடியாக மிக அதிகமான நோபல் பரிசாளர்களை உருவாக்கியது மான்செஸ்டர் பகலைக்கழகம்.

2007/08 காலப்பகுதியில் இப்பல்கலைக்கழகத்தில் 40,000 மாணவர்கள் கிட்டத்தட்ட 500 பாடத்திட்டங்களில் கல்வி பயின்றனர். 10,000 இற்கும் அதிகமான ஆசிரியர்கள் பணியாற்றுகின்றனர். ஆசிரிய-மாணவர் விகிதாசாரத்தின் படி, இது ஐக்கிய இராச்சியத்திலேயே மிகப்பெரும் தனிப்பட்ட பல்கலைக்கழகமாகத் திகழ்கிறது. ஏனைய பல்கலைக்கழகங்களிலும் பார்க்க அதிக எண்ணிக்கையான மாணவர்கள் இங்கு கல்வி பயில விண்ணப்பிக்கிறார்கள். ஆண்டு தோறும் 60,000 இற்கும் அதிகமானோர் பட்டப்படிப்புக்காக மட்டும் விண்ணப்பிக்கிறார்கள். 2007 ஆம் ஆண்டில் இதன் நிகர வருமானம் £637 மில்லியன்..

### சில நோபல் பரிசாளர்கள்
;வேதியியல்
* ஏர்னெஸ்ட் ரதர்போர்ட் (1908)
* ஆர்தர் ஹார்டன் (1929)
* வால்ட்டர் ஹவேர்த் (1937)
* ராபர்ட் ராப்ன்சன் (1947)
* அலெக்சாண்டர் டொட் (1957)
* மெல்வின் கால்வின் (1961)
* ஜோன் சார்ல்ஸ் பொலானி (1986)
* மைக்கேல் ஸ்மித் (1993)

;இயற்பியல்
* ஜே. ஜே. தாம்சன் (1906)
* வில்லியம் லாஅரன்ஸ் பிராக் (1915)
* நீல்ஸ் போர் (1922)
* சார்ல்ஸ் வில்சன் (1927)
* ஜேம்ஸ் சாட்விக் (1935)
* ஜார்ஜ் டி ஹெவசி (1943)
* பாட்ரிக் பிளாக்கெட் (1948)
* ஜான் கொக்ரொஃப்ட் (1951)
* ஹான்ஸ் பெத் (1967)
* நெவில் மொட் (1977)

;மருத்துவம்
* ஆர்ச்சிபால்ட் விவியன் ஹில் (1922)
* ஜான் சல்ஸ்டன் (2002)

;பொருளியல்
* ஜான் ஹிக்ஸ் (1974)
* ஆர்தர் லூயிஸ் (1979)
* ஜோசப் ஸ்டீக்லிட்ஸ், (2001)

## குறிப்புகள்

## வெளி இணைப்புகள்
* 

பகுப்பு:ஐக்கிய இராச்சியத்திலுள்ள பல்கலைக்கழகங்கள்
சுருட்டைவிரியன்

**சுருட்டை விரியன்** http://dsal.uchicago.edu/cgi-bin/philologic/search3advanced?dbname=tamillex&query=%E0%AE%AA%E0%AF%81%E0%AE%B2%E0%AF%8D%E0%AE%B5%E0%AE%BF%E0%AE%B0%E0%AE%BF%E0%AE%AF%E0%AE%A9%E0%AF%8D&matchtype=exact&display=utf8தமிழ்ப்பேரகரமுதலி, என்று அழைக்கப்படும் இந்த சிறு விரியன் [**Saw-scaled viper** (*Echis carinatus*)] நச்சுப்பாம்புக் குடும்பத்தைச் சேர்ந்த ஓர் உயிரினம். (சில சமயங்களில் இந்த பாம்பு '''புல் விரியன்''' என்று தவறுதலாக அழைக்கப்படுகிறது.) இலத்தீன் அடிப்படையில் நச்சுப்பாம்புக் குடும்பத்தை வைப்பெரிடீ (viperidae) என்பர் நச்சுத்தன்மையுடைய பாம்பு. பெரும் நான்கு இந்தியப் பாம்புகளுள் ஒன்றான இது குழிவற்ற விரியன் ( pitless viper ) வகையைச் சார்ந்தது.

## பெயர்க்காரணம்
* செதில்கள் அதிக அளவில் கீலுடையதாகவும் கீலிணைப்புகளின் ஓரங்கள் இரம்பப்பற்களைப் போல இருப்பதாலும் இப்பாம்பிற்கு இரம்பச்செதில் விரியன்  [அ] வாட்செதில் விரியன்- *Saw-scaled viper* என்ற பெயர் வந்தது.
:* இது சலசலவென்றும் புஸ்ஸென்றும் ஒலிப்பதால் ஊது சுருட்டை, குறட்டைப் பாம்பு என்று அழைக்கப்படுகிறது.
:* அழகிய கம்பளம் போன்ற நிறமுடையதால் கம்பள விரியன் என்றும் அழைக்கப்படுகிறது 

## உடல் தோற்றம்

* தலை முக்கோண வடிவில் இருக்கும்; அதில் அம்பு வடிவில் வெள்ளைக்குறி காணப்படும். தலை கழுத்தை விடவும் பெரியது. தலையின் மேற்பரப்பிலுள்ள செதில்கள் சிறியதாகவும் அதிக எண்ணிக்கையிலும் உள்ளன.
* தடிமனான, சிறிய உடலையுடையது. 
* கண் பெரியதாகவும் கண்மணி செங்குத்தாகவும் உள்ளது.
* வால் சிறியதாகவும் மெல்லியதாகவும் இருக்கும்.

## இயல்பு
* அளவில் சிறியதாக இருந்தாலும் (45 - 60 செ.மீ.), இதன் நஞ்சு அல்லது நச்சு சிவப்பணுக்களை அழிக்கும் குருதி நச்சு (hemotoxin) வகையைச் சேர்ந்தது; வீரியம் வாய்ந்தது; தொல்லை தரப்பட்டால் உடன் தாக்கக்கூடியது; பெரும்பாலான இறப்புகளுக்கு சுருட்டை விரியன்களே காரணமாகின்றன.
:* தொந்தரவு தரப்படும்போது, இது தன் உடலை இரு சுருள்களாக எண் **8** வடிவத்தைப் போல சுருட்டிக்கொண்டு அச்சுருள்களை ஒன்றோடொன்று தொடர்ச்சியாக உராய்விக்கும்; அப்போது உப்புக்காகிதத்தைத் தேய்த்தால் உண்டாகும் ஒலி போன்ற சலசலப்பு உரக்கக் கேட்கும்.
* பெரும்பாலும் இரவில் நடமாடக்கூடியது; காலை வெயிலில் குளிர்காய்ந்து கொண்டிருப்பதைக் காணலாம்.
* காய்ந்த வெளி, மணல்/பாறைப் பாங்கான சமவெளி/மலை, மலைப்பாங்கான இடத்திலுள்ள பாறைப்பகுதி ஆகிய இடங்களில் அதிகம் காண முடியும்.
* பகலில் பாறைகளுக்கடியில், மரப்பட்டைகளுக்குப் பின்னால், முட்செடிகளின் அடி போன்ற இடங்களில் ஓய்வெடுத்துக் கொண்டிருக்கும்.
* பக்கவாட்டில்-வளைந்து செல்லும் ( side-winding ) முறையில் வேகமாக இயங்கும்.
* மரங்களில் நன்றாக ஏறும்.

## உணவு
* எலிகள், பல்லி/ஓணான்கள், தவளைகள், தேள்கள் மற்றும் பூச்சிகள்.

## மேலும் சில இயல்புகள்/குணங்கள்
* ஆண் பாம்புகள் சண்டையிடுவது பதிவு செய்யப்பட்டுள்ளது.
* முட்டையிட்டு குஞ்சு பொரிக்காமல் 4 - 8 வரையில் குட்டிகளை ஈனும். ஈனும் காலம் - ஏப்ரல் முதல் ஆகஸ்ட் வரை.

## புல்விரியன் -- படிமங்கள்

Image:Echis carinatus gab.png|இரம்பச்செதில் - 1890இல் பவுலேங்கர் வரைந்த படம்
Image:Echis carinatus ewart.jpg|ஈவார்ட் (1878)-இன் புத்தகத்திலிருந்து எடுக்கப்பட்ட படம்


## இதையும் பார்க்கவும்
பெரும் நான்கு (இந்தியப் பாம்புகள்)

## மேற்கோள்கள்

## தகவலுதவி
* **Snakes of India - A Field Guide** by Romulus Whittaker and Ashok Captain.

பகுப்பு:நச்சுப் பாம்புகள்
தி டேக்கிங் ஆஃப் பெல்காம் 123

நியூயார்க் நகர் சப்வே 6 ரயிலைக் கடத்துகிறார், பெர்னார்ட் ரைடர் (ஜான் டிரவோல்டா). அந்த ரயிலின் பயணிகளை பிணைக் கைதிகளாக வைத்துக் கொண்டு, 10 மில்லியன் டாலர் கேட்டு மிரட்டுகிறார். அவருக்கும், உளவு அதிகாரி வால்டர் கார்பெருக்கும் (டேன்ஸல் வாஷிங்டன்) இடையே நடக்கும் போராட்டமே இப்படத்தின் கதைக் கருவாகும். டோனி ஸ்காட் இயக்கி, தயாரித்துள்ள இப்படம், ஜோன் கோடே-யின் த்ரில்லர் வகையறா நாவலைத் தழுவி எடுக்கப்பட்ட அதிரடித் திரைப்படமாகும். இதில், ஜான் டிரவோல்டாவுக்கும் டேன்ஸல் வாஷிங்டனுக்கும் சரிநிகர் வலுவான கதாப்பாத்திரம் அமைக்கப்பட்டுள்ளது என்பது குறிப்பிடத்தக்கது.

பகுப்பு:ஆங்கிலத் திரைப்படங்கள்
பகுப்பு:2009 திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
எதிர்ம எண்

**எதிர்ம எண்**, அல்லது **குறை எண்**, **மறை எண்** என்பது சுழியத்துக்கு குறைவான மெய்யெண். எ.கா −2, −45.33 போன்றவை. நேர்ம மெய்யெண்களுக்கு ஏற்புடைய கணித செயற்பாடுகள் அனைத்து எதிர்ம எண்களுக்கும் ஏற்புடையவை.

எதிர்ம எண்கள் முத முதலில் சீன, இந்திய கணிதவியலாளர்களால் பயன்படுத்தப்பட்டது. எனினும் பல காலமாக கணக்குகளுக்கான மறை எண் விடைகள் ஏற்றுக் கொள்ளப்படவில்லை. 17 ம் நூற்றாண்டில் இருந்து எதிர்ம எண்கள் நடைமுறைக் கணிதத்தில் பரந்த பயன்பாட்டுக்கு வந்தன.

## அறிமுகம்

### கழித்தலின் விளைவாக
ஒரு சிறிய எண்ணிலிருந்து ஒரு பெரிய எண்ணைக் கழிக்கும்போது கிடைக்கும் விடையாக எதிரெண்ணாகும். எடுத்துக்காட்டாக, பூச்சியத்திலிருந்து மூன்றைக் கழிக்கக் கிடைப்பது -3:
: 

பொதுவாக ஒரு சிறிய எண்ணிலிருந்து ஒரு பெரிய எண்ணைக் கழிக்கும்போது கிடைக்கும் விடை ஒரு எதிர்ம எண்ணாகவும், அந்த எதிர்ம எண்ணின் அளவு கழிக்கப்ப்பட்ட இரு எண்களின் வித்தியாசமாவும் அமையும்.

எடுத்துக்காட்டு:
:  ()

### எண் கோடு

நேர்ம எண்கள், எதிர்ம எண்கள், பூச்சியம் ஆகிய மூன்றுக்கும் இடையேயுள்ள தொடர்பு, ஒரு எண் கோட்டின் மூலம் காட்டப்படுகிறது.

எண் கோட்டின் நடுவில் பூச்சியமும், அதற்கு வலப்புறம் நேர்ம எண்களும், இடப்புறம் எதிர்ம எண்களும் இடம்பெற்றுள்ளன.

பெரிய எண்ணளவு கொண்டுள்ள எதிர்ம எண், அதைவிடச் சிறிய எண்ணளவுள்ள எதிர்ம எண்ணைவிடச் சிறியதாக இருக்கும்.

எடுத்துக்காட்டு:

நேர்ம எண்களில்,   ஆனது  ஐ விடப் பெரியது
: 

ஆனால் எதிர்ம எண்களில்,
: 
 
எந்தவொரு எதிர்ம எண்ணும் எந்தவொரு நேர்ம எண்ணையும்விடச் சிறியதாகும்.
:  &nbsp;and&nbsp;

### குறியிடப்பட்ட எண்கள்

நேர்ம எண்கள், பூச்சியத்தை விடப் பெரியவை; எதிர்ம எண்கள் பூச்சியத்தை விடச் சிறிய எண்கள். எனவே பூச்சியத்தைத் தவிர மற்ற மெய்யெண்கள் எல்லாம், ஒன்று நேர்ம எண்ணாகவோ அல்லது எதிர்ம எண்ணாகவோ இருக்க வேண்டும். நேர்ம எண்கள் என்பதைக் காட்ட அந்த எண்களுக்கு முன் கூட்டல் குறியும் (), எதிர்மம் என்பதைக் காட்ட அந்தந்த எண்களுக்கு முன் கழித்தல் குறியும் () இடப்படுகின்றன. பொதுவாக, நேர்ம எண்களை அவற்றுக்கு முன் கூட்டல் குறியின்றி எழுதுவது கணித வழமையாகும். பூச்சியத்திற்கு குறி இல்லை.

பூச்சியமானது, நேர்ம எண்ணோ அல்லது எதிர்ம எண்ணோ இல்லையென்பதால், ஒரு எண் பூச்சியமாகவோ அல்லது நேர்ம எண்ணாகவோ இருக்கும் என்பதைக் காட்டுவதற்கு, அந்த எண் ”எதிர்மமற்ற எண்” என்று குறிப்பிடப்படும். அதேபோல, ஒரு எண் பூச்சியமாகவோ அல்லது எதுர்ம எண்ணாகவோ இருக்கும் என்பதைக் காட்டுவதற்கு, அந்த எண் ”நேர்மமற்ற எண்” என்று குறிப்பிடப்படும்

## மேற்கோள்கள்


## வெளி இணைப்புகள்
* Why is the Product of Negative Numbers Positive?

பகுப்பு:எண்கள்
பகுப்பு:அடிப்படை எண்கணிதம்
உள்தள் பாணி

நிரலாக்கத்தில், **உள்தள் பாணி** என்பது நிரல் கட்டங்கள் எவ்வாறு உள்தள்ளப்படவேண்டும் என்பது பற்றிய ஒழுங்குமுறை ஆகும். எல்லோரும் பயன்படுத்த்தும் ஒரு பாணி இல்லையென்றாலும், சில பரவலாக பயன்படுத்தப்படும் பாணிகள் உண்டு. எந்தப் பாணியைப் பயன்படுத்தினாலும், ஒத்திசையாவாக பயன்படுத்துதல் பலரால் கடைப்பிடிக்கப்படும் ஓர் ஒழுக்கம் ஆகும். 

இன்று பல பாணிகள் பயன்பாட்டில் இருந்தாலும், கே & ஆர் அடைப்புக்குறி பாணி, மற்றும் நீட்டப்பட்ட அடைப்புக்குறி (Extended Brace Style) பாணிகள் பரந்த பயன்பாட்டில் உள்ளன.

## கே & ஆர் அடைப்புக்குறி பாணி (K & R Brace Style)

```c
int main(int argc, char *argv[])
{
    ...
    while (x == y) {
        something();
        somethingelse();
        if (some_error)
            do_correct();
        else
            continue_as_usual();
    }
    finalthing();
    ...
}
```


### 1TBS

```c
//...
    if (x < 0) {
        printf("Negative");
        negative(x);
    } else {
        printf("Positive");
        positive(x);
    }
```


## நீட்டப்பட்ட அடைப்புக்குறி பாணி (Extended Brace Style)

```c
while(x == y)
{
    something();
    somethingelse();
}
finalthing();
```


## இவற்றையும் பாக்க
* நிரலாக்க நடையொழுங்கு

## மேற்கோள்கள்

பகுப்பு:நிரலாக்கம்
திடியன்

**திடியன்** தமிழ்நாட்டில் மதுரை மாவட்டத்தில் அமைந்துள்ள ஓர் ஊர். இது மதுரையிலிருந்து 33 கி.மீ. தொலைவில் தேனி நெடுஞ்சாலையில் உள்ள செல்லம்பட்டி என்ற கிராமத்திலிருந்து 5 கி.மீ. தொலைவில் தெற்கே அமைந்துள்ளது.

## விவசாயம்
இங்கு நன்செய் விவசாயம் - நெல், கரும்பு போனறவைகள் விளைகின்றன.

## கோவில்கள்
இவ்வூரில் இருக்கும் திடியன் மலையின் மீது அமைந்திருக்கும் ராமர் கோவில் மற்றும் அடிவாரத்தில் அமைந்துள்ள தட்சிணாமூர்த்தி கோவிலும் மிக சிறப்பு பெற்றதாகும். மேலும் இங்குள்ள நல்லூத்து பெரியகருப்பண்ண சுவாமி திருக்கோவில் மிகவும் பிரசித்தி பெற்றதாகும்.

## போக்குவரத்து
இவ்வூருக்கு மதுரை பெரியார் பேருந்து நிலையத்திலிருந்து 55B, 55G, 55H பேருந்துகள் செல்லும்.

பகுப்பு:மதுரை மாவட்டத்திலுள்ள கிராமங்கள்
சிறுகண் காலிலி

thumb|left|மூட்டைகளுடன் சிறுகண் காலிலி
**சிறுகண் காலிலி** (*Caecilian*) காலிலி குடும்பத்தைச் சேர்ந்த ஒரு நிலநீர் வாழ்வன ஆகும். இது மூன்று நீலநீர் வாழ் குடும்பங்களில் ஒன்றாகும், மற்ற இரண்டு குடும்பங்கள் தவளை, / தேரை குடும்பம் மற்றும் நிலநீர் வாலுயிரி குடும்பமாகும். இவை மண் புழு அல்லது பாம்புகளின் உருவத்தை ஒத்திருக்கும். இவை மண்ணுக்கடியில் வாழ்வதால் இவ்வுயிரினங்களைப் பற்றிய தகவல்கள் மிகவும் குறைவாகும்.

## மேற்கோள்கள்


பகுப்பு:முதுகெலும்பிகள்
கார்லோசு கார்சியா கெசாடா

**கார்லோசு கார்சியா குயேசாடா**  (Carlos García Quesada) (பிறப்பு ஏப்ரல்18, 1978 லாசுபியா) முன்னாள் எசுப்பானிய சாலை மிதிவண்டி ஒட்ட வீரர் ஆவார். 2002 ஆம் ஆண்டு கெல்மே அணியில் பங்குபற்றியதன் மூலம் இவர் தொழில்முறை வீரர் ஆனார். 2005 ஆம் ஆண்டு முடிவு வரை கெல்மே அணியில் தொடர்ந்த கார்லோசு 2006 ஆம் ஆண்டு யுனிபெட்.காம் அணிக்கு மாறினார். இருந்தாலும், 2006 ஆம் ஆண்டு வெளிச்சத்துக்கு வந்த போதைப்பொருள் பயன்படுத்திய குற்றச்சாட்டில் (Operación Puerto doping case) இவரது பெயரும் இணைக்கப்படவே கார்லோசு அணியிலிருநது ஓரங்கட்டப்பட்டார். 2007 ஆண்டின் தொடக்கத்தில் காலோசு யுனிபெட்.காம் அணியுடன் உடன்பாட்டிற்கு வந்து அணியிலிருந்து விலகிக் கொண்டார்.

## வெளி இணைப்புகள்

*
*

பகுப்பு:எசுப்பானியா மிதிவண்டி ஒட்டவீரர்கள்
பகுப்பு:1978 பிறப்புகள்
பகுப்பு:வாழும் மக்கள்
ஈயுபீட்ஸ்

**ஈயுபீட்ஸ்** (Eufeeds.eu) ஆயிரத்துக்கும் மேற்பட்ட ஐரோப்பிய பத்திரிகைகள், செய்தி நிறுவனங்கள், சஞ்சிகைகள் போன்றவற்றின் உள்ளடக்கங்களை ஆர்.எஸ்.எஸ். முறையில் சேகரித்து வழங்கும் இணையத்தளமாகும். இது ஒவ்வொரு 20 நிமிடமும் இயற்படுத்தப்படுவதுடன் 27 ஐரோப்பிய ஒன்றியநாடுகளின் பிரபலமான நாளேடுகள், பிராந்திய மற்றும் உள்ளூர் பத்திரிகைகள் போன்றவற்றை சேகரிக்கின்றது. ஐரோப்பா பற்றிய தகவல்களுக்காக தனியாக தருவதற்காக ஒரு சிறப்புப் பக்கம் உள்ளது. ஈயுபீட்ஸ் இணையத்தளம் மாசுட்டிரிச் (Maastricht) நகரில் அமைந்துள்ள ஐரோப்பிய இதழியல் மையத்தினால் 2007 ஆம் ஆண்டு தொடங்கப்பட்டது.

## குறிப்புகள்

## வெளி இணைப்புகள்
* ஈயுபீட்ஸ் இணையத்தளம் 
* ஐரோப்பிய இதழியல் மையம்

பகுப்பு:ஐரோப்பா
கடல்சார் தொல்லியல்

**கடல்சார் தொல்லியல்**(Maritime archaeology) என்பது கடற்பகுதியோடு தொடர்புடைய தொல்லியல் ஆகும். இது, பழங்காலத்துக் கடற்கலங்கள், கடல்சார் கரையோர வசதிகள், கடல்வழிச் சரக்குகள், கடலுள் அமிழ்ந்த நிலத்தோற்றங்கள் என்பவற்றூடாக கடலுக்கும் மனிதனுக்கும் இடையிலான ஊடு தொடர்புகளை ஆய்வு செய்யும் துறைகளுள் ஒன்று. கடலில் மட்டுமன்றி ஏரிகள், ஆறுகள் முதலியவற்றிலும் கப்பல் போக்குவரத்துகள் இடம் பெறுவதால், இவை எல்லாவற்றுடனும் தொடர்புடைய மனித நடவடிக்கைகளின் வரலாற்றை ஆய்வு செய்யும் துறை நீரடித் தொல்லியல் (underwater archaeology) என அழைக்கப்படுவதுண்டு. இதன் ஒரு பிரிவாகக் கடற் பயணங்களுக்குப் பயன்பட்ட கலங்களின் அமைப்புத் தொழில்நுட்பம், கடல் பயணங்கள் என்பன தொடர்பான ஆய்வுத்துறை கடற்செலவுத் தொல்லியல் (nautical archaeology) எனப்படுகின்றது.

பொதுவாகக் கடல்சார் தொல்லியல் களங்கள் கடலுள் அமிழ்ந்த துறைமுகப் பகுதிகள், மூழ்கிய கப்பல்கள் போன்றவற்றை உள்ளடக்குவனவாக உள்ளன. கடலுக்குள் அல்லது பிற நீர்ச் சூழல்களில் காணப்படும் தொல்பொருட்கள், நிலப்பகுதிகளில் காணப்படும் தொல்பொருட்கள் தொடர்பில் காணப்படுவதிலும் வேறுபட்ட காரணிகளின் தாக்கத்துக்கு உள்ளாகின்றன. 

ஒரு நோக்கில், கடல்சார் தொல்லியல் நிலப்பகுதித் தொல்லியலில் காணப்படாத பிரச்சினைகளைக் கொண்டதும், நீரில் மூழ்குதல் போன்ற பல்வேறு சிறப்புத் திறமைகள் தேவைப்படுவதுமான தனியான துறையாகக் கருதப்படும் அதே வேளை, கடல்சார் நடவடிக்கைகள், நிலப்பகுதிகளின் பொருளியல் மற்றும் சமூக நிலைமைகளோடு நெருங்கிய தொடர்புகளைக் கொண்டிருப்பதனால் இன்னொரு நோக்கில், இது நிலஞ்சார் தொல்லியலுடன் ஒன்றிணைவான ஒன்றாகக் கருதப்படுகின்றது. 

## இவற்றையும் பாக்க
* தமிழ் மணி
* :en:Seven Pagodas of Mahabalipuram

## மேற்கோள்கள்

பகுப்பு:தொல்லியல்
கண்ணாடி விரியன்

200px|thumb|right|கண்ணாடி விரியன்
**கண்ணாடி விரியன்** () (Russel's Viper, *Daboia russelii*) என்பது நச்சுத் தன்மை கொண்ட பாம்பு. இவை ஆசியாவில் குறிப்பாக இந்தியத் துணைக்கண்டம் முழுவதிலும், தென்கிழக்காசியா, சீனாவின் தெற்குப் பகுதி, தாய்வான் ஆகிய நாடுகளில் காணப்படுகின்றன. இது **[[பெரும் நான்கு (இந்தியப் பாம்புகள்)|பெரும் நான்கு]]** எனப்படும் நான்கு பாம்புகளில் ஒன்று. இந்தியாவில் பாம்புக்கடியினால் ஏற்படும் உயிரிழப்புகளுக்கு ஏறக்குறைய இவை நான்கே காரணம். கண்ணாடி விரியனுக்கு எட்டடி விரியன் (இப்பாம்பு கடித்தவுடன் எட்டடி எடுத்து வைப்பதற்குள் கடிபட்டவர் இறந்துவிடுவார் என்று அன்று இருந்த நம்பிக்கையை இப்பெயர் காட்டுகிறது), ரத்த விரியன் (இப்பாம்பு கடித்த இடத்தில் மிகுதியாக இரத்தம் வெளியேறும் என்று அக்காலத்திய நம்பிக்கையில் இருந்து வந்தது), கழுதை விரியன் (மந்தமாக இருப்பதால்). 

## உடல் தோற்றம்
thumb|left|220px|கண்ணாடி விரியன். இதன் தற்கால அறிவியற்பெயர் ''டபோயா ரசெல்லி'' (''Daboia russelii'')
* தடித்த உடல்; கழுத்தைவிடப் பெரிய முக்கோண-வடிவ தலை.
* தலையின் மேற்பகுதியிலுள்ள செதில்கள் சிறியனவாகவும் அதிக எண்ணிக்கையிலும் உள்ளன. 
* பெரிய மூக்குத்துளை உடையதாகவும், கண்மணி செங்குத்தாகவும் உள்ளன.

## நிறம் மற்றும் குறிகள்
* பழுப்பு அல்லது மஞ்சள் கலந்த பழுப்பு நிற உடலுடையது.
* உடலின் நீளவாக்கில் மூன்று வரிசைகளில் தெளிவாகத் தெரியும் பெரிய பழுப்பு (அல்லது கருப்பு) வட்ட (அல்லது நீள்வட்ட) குறிகள் காணப்படுகின்றன. இந்தக்குறிகள் ஒன்றுடன் மற்றொன்று சங்கிலி போல் இணைந்தோ அல்லது தனித்தனியாகவோ காணப்படுகின்றன.
* உச்சந்தலைப்பகுதியில் முக்கோண வடிவ வெள்ளை நிறக்குறி உள்ளது. கண்ணுக்கு கீழேயும் பக்கவாட்டிலும் முக்கோண வடிவ கருங்குறிகள் உள்ளன.
* உடலின் கீழ்ப்பகுதி வெண்மையாகவும் பிறை-வடிவக் குறிகளுடனும் காணப்படுகிறது.

## நச்சு
விரியன் பாம்பின் நச்சு குருதிச் சிதைப்பானாகும். ஆகவே மருத்துவர்கள் இரத்தம் உறையும் நேரம் மற்றும் இரத்தம் வழியும் நேரம் ஆகியவற்றை மணிக்கொரு முறைச் சோதிப்பர். இது மிகவும் கொடிய விஷம் ஆகும். ஆறு மணி நேரத்தில் உயிரிழக்க நேரிடும்.

## மேற்கோள்கள்

பகுப்பு:நச்சுப் பாம்புகள்
பகுப்பு:தமிழ்நாட்டுப் பாம்புகள்
நாவரசு கொலை வழக்கு

**நாவரசுக் கொலை வழக்கு** இந்தியாவின் மாநிலமான தமிழகத்தின், கடலூர் மாவட்டத்திலுள்ள சிதம்பரம் அண்ணாமலைப் பல்கலைக்கழகத்தின், இராசா முத்தையா அரசு மருத்துவக் கல்லூரியில் பயின்ற முதலமாண்டு மாணவரான பொன்.நாவரசு 1996 ஆம் ஆண்டு நவம்பர் 6 அன்று அதே கல்லூரியில் பயிலும் இரண்டாமாண்டு முதுநிலை மாணவரான ஜான்டேவிட்டின் பகடிவதைக்கு இணங்க மறுத்ததால் கொலை செய்யப்பட்டார். அவர் உடல் உறுப்புகளை துண்டு துண்டாக வெட்டியெடுத்து ஆற்றில் வீசியெறிந்தார் ஜான் டேவிட். 

## வழக்கும் தீர்ப்பும்
இக்கொலைச்சம்பவத்திற்காக ஜான் டேவிட்டுக்கு கடலூர் நீதிமன்றம் 1998, மார்ச் 11 அன்று இரட்டை ஆயுள் தண்டனை வழங்கியது. பின் மேல்முறையிட்டீன் மூலம் சென்னை உயர்நீதிமன்றத்தால் அக்டோபர் 8, 2001 அன்று விடுதலை செயல்பட்டார்.

10 ஆண்டுகளுக்குப் பிறகு இவ்வழக்கு தமிழக காவல் துறையின் சார்பில் உச்ச நீதிமன்றத்தில் மேல்முறையீடு செய்யப்பட்டது. ஏப்ரல் 2011இல் உச்ச நீதிமன்றம் ஜான் டேவிடுக்கு அளிக்கப்பட்ட தண்டனையை உறுதி செய்து, சென்னை உயர் நீதிமன்றத்தின் தீர்ப்பை ரத்து செய்தது. ஆனால் விதிக்கப்பட்ட இரட்டை ஆயுள் தண்டனையை அடுத்தடுத்து அனுபவிக்காமல், ஒரே நேரத்தில் அனுபவிக்கவேண்டுமென்றும் தீர்ப்பளித்தது. தீர்ப்பைத் தொடர்ந்து காவல் துறையிடம் சரணடைந்த ஜான் டேவிட் சிறையில் அடைக்கப்பட்டார்.

### மேல்முறையீடு
ஜான் டேவிட்டை முன்கூட்டியே விடுதலை செய்யக்கோரி, சென்னை உயர் நீதிமன்றத்தில் அவரின் தாய் டாக்டர் எஸ்தர் மனு தாக்கல் செய்தார். அதில் அண்ணாதுரை பிறந்த நாளை முன்னிட்டு, 14 ஆண்டுகள் தண்டனை அனுபவித்த ஆயுள் தண்டனை கைதிகளை முன்கூட்டியே விடுதலை செய்ய, அரசு கடந்த ஆண்டு ஆகஸ்ட் 11ல் அரசாணை பிறப்பித்தது. கடந்த ஆண்டு வரை, 16 ஆண்டு 11 மாதம் சிறையில் இருந்துள்ளார். அரசாணையில் கூறப்பட்டுள்ள அனைத்து தகுதிகள் இருந்தும், மகனை முன்கூட்டியே விடுதலை செய்யும் அரசின் பரிந்துரையை கவர்னர் நிராகரித்துள்ளார் எனக் குறிப்பிட்டார்.
### தீர்ப்பு
ஜான் டேவிட்டின் விடுதலையை அரசு பரீசீலிக்க வேண்டும் எனக் குறிப்பிட்டு பிணையாணை வழங்கப்பட்டது. 

## அறக்கட்டளை

கொலை செய்யபட்ட மாணவர் நாவரசுவின் தந்தை சென்னை பல்கலைக்கழகத்தின் முன்னாள் துணை வேந்தரான முனைவர் ப.க.பொன்னுசாமி என்பவர் ஆவார். தங்களின் ஒரே மகனை இழந்த நாவரசுவின் பெற்றோர் வருங்காலத் தலைமுறையினரை நல்லவர்களாக ஆக்கும் பொருட்டு பொன் நாவரசு அறக்கட்டளை என்ற அமைப்பை 1997 ஆம் ஆண்டு மார்ச் 19 இல் துவக்கினர்.

## பகடி வதைச் சட்டம்
இக்கொலை வழக்கின் பாதிப்புகளால், தமிழ்நாடு பகடிவதை தடைச் சட்டத்தை (*Tamil Nadu Prohibition of Ragging Act*) 1997இல் தமிழ்நாடு அரசு இயற்றியது.

## மேற்கோள்கள்


## வெளியிணைப்புகள்
பொன் நாவரசு அறக்கட்டளையின் அதிகாரப்பூர்வ இணையத்தளம் 

பகுப்பு:தமிழ்நாட்டில் கொலை வழக்குகள்
பகுப்பு:பகடிவதை
பகுப்பு:1996 நிகழ்வுகள்
பகுப்பு:கொலை செய்யப்பட்ட மாணவர்கள்
இன்னொசென்டிவ்

**இன்னொசென்டிவ்** (InnoCentive) என்பது திறந்த புத்தாக்க வழிமுறையைக் கொண்டு ஆராய்ச்சியையும் விருத்தியையும்  முன்னெடுக்கும் ஒரு நிறுவனம் ஆகும். பல்வேறு உயர் தொழில்நுட்ப துறைகளைச் சார்ந்த சிக்கல்களை திறந்த நிலையில் இணையத்தில் முன்வைக்கப்படுகிறது. அதை தகுதி வாய்ந்த யாரும் தீர்க்க முன்வரலாம். சிறந்த தீர்வுகளுக்கு பணம் வழங்கப்படுகிறது.

## மேற்கோள்கள்

பகுப்பு:புத்தாக்கம்
கிளாவேசீன்

right|thumb|250px|ஒரு பிரெஞ்சு வகை கிளாவேசீன்
**கிளாவேசீன்** (பிரெஞ்சு: *Clavecin* (க்லாவேசாங்), ஆங்கிலம்: *Harpsichord* (ஹார்ப்சிகார்ட்), இத்தாலியம்: *Clavicembalo* (க்லாவிசெம்பாலோ)) என்பது வதிப்பலகையால் (Keyboard) வாசிக்கப்படும் ஒரு இசைக்கருவி. ஒரு வதியை (Key) அழுத்தும் பொழுது ஒரு கம்பியை மீட்டுவதன் மூலம் ஒலியை உண்டுபண்ணுகிறது. இது பரோக்கு இசையில் (Baroque music) பெரிதாகப் பயன்படுத்தப்பட்டது. பியானோவின் கண்டுபிடிப்பிற்கு பின்னர் இதன் புகழ் குறையத் துவங்கியது. ஆனால், இதன் தனித்தன்மையுள்ள ஓசை இன்றும் நவீன இசையில் (Contemporary music) பயன்படுத்தப்பட்டு வருகிறது.

## மேலும் காண்க

* கிளாவேசீன் இசைக் கலைஞர்கள்

பகுப்பு:இசைக்கருவிகள்
மாலதி மைத்திரி

**மாலதி மைத்ரி** (*Malathi Maithri*)(பிறப்பு 1968) என்பவர் இந்திய எழுத்தாளர், ஆர்வலர் மற்றும் பெண்ணியவாதி ஆவார். இவர் சமகால தமிழ் இலக்கியத்தில் சிறந்த கவிஞராக அங்கீகரிக்கப்பட்டவர். மைத்ரி, புதுச்சேரி அரசின் விருது, திருப்பூர் தமிழ்ச் சங்க விருது மற்றும் கவிதைக்கான மாநில விருது ஆகியவற்றைப் பெற்றுள்ளார். இவர் *அனகு* (பெண்) எனும் வெளியீட்டு நிறுவனத்தினை நிறுவியுள்ளார். இந்நிறுவனம் நைஜீரிய எழுத்தாளர் சிமாமந்த நாகொசி அதிச்சியின் *பர்பிள் ரெட் பாப்பி* மற்றும் *நாம் அனைவரும் பெண்ணியவாதிகளாக இருக்க வேண்டும்* போன்ற படைப்புகளை மொழிபெயர்த்துள்ளார்.

## வாழ்க்கை
மைத்ரி 1968ஆம் ஆண்டு இந்திய ஒன்றியப் பகுதியான புதுச்சேரியில்,  மீனவர் குடும்பத்தில் பிறந்தார். *[[தி இந்து|தி இந்துவின்]]* கூற்றுப்படி, ஒரு தமிழ் மீனவ குடும்பத்தைச் சேர்ந்தவராக இருந்ததால், ஓரளவு சுதந்திரம் கிடைத்தது. இவரது முதல் வெளியீடான *பிரயாணம்* என்ற சிறுகதை 1988-ல் முதன்மையான தமிழ் இலக்கிய இதழான கணையாழியில் இடம்பெற்றது*.* சல்மா மற்றும் சுகிர்தராணி போன்ற பல தமிழ் பெண் எழுத்தாளர்களைப் போலவே 2000களின் முற்பகுதியில் இவர் பிரபலமடைந்தார். இவரது கவிதைகள் பாலின பிரச்சினைகளை மீண்டும் மீண்டும் கருப்பொருளாக விவரிக்கப்பட்டுள்ளன. பெரியார் ஈ. வெ. இராமசாமி தனது பணிகளில் மிகப்பெரிய தாக்கத்தை ஏற்படுத்தியவர் என்றும், இவரது காலத்தில், காலத்தின் தேவையாக "கருப்பையா அரசியலுக்கு" இவர் அழைப்பு விடுத்ததாகவும், மைத்ரி கூறுகிறார். இவரால் "யோனி அரசியல்" என்று வர்ணிக்கப்படும் இவரது வெளியீடுகள் மற்றும் செயல்பாடுகளில் ஆக்ரோஷமான சொல்லாட்சியைப் பயன்படுத்தினார். பெண்ணியத்தின் தற்போதைய நிலையை இவர் விமர்சித்துள்ளார். இவரது கருத்துப்படி பெருநிறுவன நலன்களால் கட்டுப்படுத்தப்பட்டு சந்தைப்படுத்தப்பட்டு அதன் விளைவாக ஏற்றுக்கொள்ளும் தேடலில் சமரசம் செய்யப்படுகிறது.

## வெளியீடுகள்
சங்கராபரணி (2001), நீரின்றி அமையாது உலகு (2003), நீலி (2005), எனது மதுக்குடுவை (2012), முள்கம்பிகளால் கூடு பின்னும் பறவை (2017), கடல் ஒரு நீலச்சொல் (2019) என்பவை இவரது கவிதைத் தொகுதிகள். பேய் மொழி பெரும் கவிதை தொகுப்பு (2022) வெளி வந்துள்ளது. விடுதலையை எழுதுதல் (2004), நம் தந்தையரைக் கொல்வதெப்படி (2008), வெட்டவெளி சிறை (2014),மர்லின் மன்றோக்கள் (2022) என்பவை இவரது கட்டுரை நூல்கள். பறத்தல் அதன் சுதந்திரம் (2004) மற்றும் அணங்கு (2005) நூல்களின் தொகுப்பாசிரியர்.அணங்கு தமிழில் முதல்  பெண்ணிய இதழ் மற்றும் பதிப்பகத்தை உருவாக்கியவர்.

## மேற்கோள்கள்

பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:இந்தியப் பெண்ணிய எழுத்தாளர்கள்
பகுப்பு:தமிழ்க் கவிஞர்கள்
பகுப்பு:வாழும் மக்கள்
பகுப்பு:1968 பிறப்புகள்
தாரமங்கலம் கைலாசநாதர் கோவில்

**தாரமங்கலம் கைலாசநாதர் கோயில்** தமிழ்நாட்டில் சேலம் மாவட்டம் தாரமங்கலத்தில் உள்ளது. இக்கோயில் சேலம் தொடருந்து நிலையத்திலிருந்து 20 கிலோ  மீட்டர் தொலைவில் உள்ளது. இக்கோயில் சிற்ப கலைக்கு மிகவும் புகழ் பெற்றது. இங்குள்ள சிங்கத்தின் வாயில் உருளும் கல், இராமன் வாலியை வதைக்கும் சிற்பம் ஆகியவை வியப்புக்குரியவை.

## வரலாறு
thumb|250px|1870-களில் கோயிலின் தோற்றம்
thumb|250px|தாரமங்கலம் கைலாசநாதர் கோவில் – 1870-களில்
இது ஒரே நேரத்தில் கட்டப்பட்ட கோயில் அல்ல. பொ.ஊ. 10 ஆம் நூற்றாண்டிலேயே இதன் சில பகுதிகள் இருந்தன. பொ.ஊ. 17 ஆம் நூற்றாண்டைச் சேர்ந்த கெட்டி முதலி அரச பரம்பரையினர் இந்தக் கோயிலை விரிவுபடுத்திக் கட்டியுள்ளனர். பிற்காலத்தில் மும்முடிச் சோழனும், சீயாழி மன்னனும் இந்தக் கோயிலைப் புதுப்பித்து திருவிழாக்களைக் கொண்டாடி வந்துள்ளனர். வணங்காமுடி மன்னர் காலத்தில்தான், இந்தக் கோயில் முழுமையாகக் கட்டி முடிக்கப்பட்டுள்ளது. இந்தக் கோயிலைச் சுற்றி 306 × 164 அடி அளவுக்கு மிகப்பெரிய கல்சுவர் எழுப்பப்பட்டுள்ளது. இது பொ.ஊ. 13 ஆம் நூற்றாண்டில் கட்டப்பட்டது. ஆலயத்தின் முன்கோபுரம் 90 அடி உயரத்தில் ஐந்து அடுக்குகளைக் கொண்டது. ஒரு பெரிய தேரைக் குதிரைகளும் யானைகளும் இழுத்துச் செல்வதைப் போன்ற தோற்றத்தில் இந்தக் கோபுரம் அமைந்துள்ளது.

## சிறப்புகள்
thumb|250px|கோயிலின் உட்பிரகாரம்
மாசி 9, 10, 11 ஆகிய தேதிகளில் சூரிய ஒளி நந்தியின் கொம்பு வழியே சென்று சிவலிங்கத்தின் மீது மூன்றாம் பிறை போல் விழுகிறது. இதைக்காண அன்றைய தேதிகளில் அடியவர்கள் ஏராளமானோர் வருகின்றனர். இரதி சிலையிலிருந்து பார்த்தால் மன்மதன் தெரியாத வகையிலும், மன்மதன் சிலையிலிருந்து பார்த்தால் இரதி தெரியும்படியும் அமைந்த சிற்பம் சிறப்பானது. இத்தலத்தில் உள்ள கல் சங்கிலி, கல் தாமரை, சிங்கம் ஆகியவை சிற்பகலைக்கு சிறந்த எடுத்துக்காட்டு. எப்போதும் குளிர்ச்சியாக இருக்கும் பவளக்கல்  கோயிலின் நுழைவாயிலில் படிக்கல்லாக உள்ளது.

தாரமங்கலம் கோயில் முன்மண்டபத் தூண்களில் ஒன்றில் இராமன் உருவமும், மற்றொரு தூணில் வாலி உருவமும் செதுக்கப்பட்டுள்ளது. வாலி சிலையில் நம் கண்களை வைத்துக்கொண்டு பார்த்தால் இராமன் உருவம் தெரியாது. இராமன் சிலையில் நம் கண்களை வைத்துக்கொண்டு பார்ந்தால் வாலி உருவம் தெரியும். இப்படிப்பட்ட கதைச் செய்தி கலைநூட்பத்துடன் வடிக்கப்பட்டுள்ளது. 

## பாதாள லிங்கம்

இத்தலத்திலேயே வெகு சிறப்பான சன்னதி இது. தலத்தின் கீழ்பகுதியில் ஒரு காற்று புக முடியாத அறைக்குள் இருக்கும் இந்த பாதாள லிங்கத்திற்கு பச்சை கற்பூரம் வைத்து செவ்வாய்க் கிழமை தோறும் வழிபாடு செய்தால் திருமணம், பிள்ளைப்பேறு மற்றும் தொழில் மேம்பாடு ஆகியவை கைகூடுவதாக நம்பப்படுகிறது.

## சுரகேசுவரர்
இத்தலத்தில் உள்ள சுரகேசுவரர் 3 தலை, 3 கால்களோடு இருப்பது சிறப்பு. இவருக்கு மிளகு ரசம் வைத்து சாதம் படைத்து, வடைமாலை சாற்றி வழிபாடு செய்தால் காய்ச்சல் மற்றும் தீராத நோய்கள் குணமடைவதாக நம்பப்படுகிறது.

## மேற்கோள்

பகுப்பு:சேலம் மாவட்டத்திலுள்ள சிவன் கோயில்கள்
துணை முதலமைச்சர்

**துணை முதலமைச்சர்** (*Deputy chief minister*) முதலமைச்சர் பொறுப்பு வரையறுக்கப்பட்டிருக்கும் வேளையில், துணை முதலமைச்சர் பொறுப்பு அவ்வப்பொழுது ஏற்படும் அரசியல் சூழலுக்கேற்ப ஏற்படுத்தப்படும் விருப்பப்பொறுப்பு (பதவி) ஆகும். இந்தியாவில் இம்முறையிலேயே இப்பொறுப்பை பல்வேறு மாநிலங்களில் வகிக்கின்றனர். கட்டாயமாக இப்பொறுப்பு ஏற்படுத்த வேண்டும் என்ற விதிகள் இந்தியாவின் மாநிலங்களில் பின்பற்றப்படுவதில்லை. பெரும்பாலும் கூட்டணி ஆட்சிகள் அமைகின்ற மாநில ஆட்சிகளில், அக்கூட்டணியில் பங்குபெற்றுள்ள முக்கிய கட்சியினரின் பங்கும், ஆதரவும் இருக்கவேண்டும் என்ற காரணத்தினால் ஒரு சில துறைகளுடன் அக்கட்சிக்கு இந்த பொறுப்பு வழங்கப் பெற்று, அதன்மூலம் ஆட்சியில் பங்கு வகிக்கின்றனர். முதல்வரின் பணிச்சுமை காரணமாகவும் துறைகள் பிரித்து கொடுப்பதற்காகவும் இப்பொறுப்பு முதல்வரால் சில சமயங்களில் ஏற்படுத்தப்படும். 

## மேலும் படிக்க
* கே.பி. கருணாகரன்,"Governor, Chief Minister and Coalitions",*Economic and Political Weekly, Vol. 5, No. 42 (அக். 17, 1970), பக். 1735-1736*

பகுப்பு:அரசுத்தலைவர்கள்
தாக்கோ

**தாக்கோ** (*[[ஆங்கிலம்]]*: taco, *[[பிரெஞ்சு]]*: taco, *[[எசுப்பானியம்]]*: taco) என்பது சோள அல்லது கோதுமை தார்த்தியாவை கொண்டு ஒரு கலவையை(filling) சுற்றி மடித்தோ அல்லது நீள வாக்கில் உருட்டியோ செய்யப்படும் ஒரு பாரம்பரிய மெக்சிக்க உணவு. தாக்கோ மாட்டிறைச்சி, ஆட்டிறைச்சி, கேசம்(cheese) மற்றும் காய்கறிகள் உள்ளிட்ட பலவகை கலவைகளால் செய்யப்படுகிறது.

## பாரம்பரிய தாக்கோக்கள்

தாக்கோவில் பல பாரம்பரிய வகைகள் உள்ளன: 

* சுட்ட தாக்கோக்கள் (Tacos de Asador)
* தலை தாக்கோக்கள் (Tacos de cabeza)
* திரீப தாக்கோக்கள் (Tacos de cazo)
* இனிய தாக்கோக்கள்/மிருதுவான தாக்கோக்கள் (Tacos sudados)
* அதோப தாக்கோக்கள் (Tacos Al pastor/De Adobada)
* பொரித்த தாக்கோக்கள் (Tacos dorados)
* மீன் தாக்கோக்கள் (Tacos de pescado)

## மேலும் காண்க
* தார்த்தியா
* மெக்சிக்க தாக்கோ செய்முறை

## மேற்கோள்கள்

பகுப்பு:உணவு வகைகள்
பிரான்செஸ் லிவைன்

**பிரான்செஸ் லிவைன்** (*Frances Lewine*, சனவரி 20, 1921 – சனவரி 19, 2008) ஒரு அமெரிக்க ஊடகவியலாளர் மற்றும் வெள்ளை மாளிகை செய்தியாளர்.

## வாழ்க்கை வரலாறு
நியூயோர்க் நகரத்தில் பிரான்சிஸ் லிவைன் பிறந்தார். ஹன்டர் கல்லூரியில் இவர் கல்வி கற்றதுடன் அங்கே அவர் கல்லூரி பத்திரிகையின் ஆசிரியராகவும் இருந்தார். அசோசியேட்டட் பிரசில் இணையும் முன்பு இவர் கூரியர்-நியூசில் பணிபுரிந்தார்.

1956 இல் இவர் அசோசியேட்டட் பிரஸ் வெள்ளை மாளிகை செய்தியாளராக இணைந்தார். அங்கு 1977 வரை பணிபுரிந்தார். இக்காலப்பகுதியில் சுமார் ஆறு அமெரிக்கக் குடியரசுத் தலைவர்களின் நிர்வாகம் பற்றி செய்திகளைத் தொகுத்தார். அசோசியேட்டட் பிரசில் இருந்து விலகியதும் இவர் ஜிம்மி காட்டரின் நிர்வாகத்தில் போக்குவரத்து திணைக்களத்தின் பொது அலுவலராகப் பணிபுரிந்தார். 1981 இல், இவர் சின்என்என் நிறுவனத்தில் பணிபுரிந்தார்.

பெண்களுக்கான தேசிய ஊடகக் கழகத்தின் தலைவராக லிவைன் இருந்தார். அத்துடன் பெண் ஊடகவியலாளரின் சம உரிமைக்காகப் போராடினார். வெள்ளை மாளிகை செயற்படுத்திய அவரது செயற்றிட்டங்களில் தனக்கு திருப்தி இல்லை என்று லிவைன் அறிவித்தார்.

ஜனவரி 2008 இல்  வலிப்பு காரணமாக இவர் உயிரிழந்தார்.

## குறிப்புகள்

பகுப்பு:1921 பிறப்புகள்
பகுப்பு:2008 இறப்புகள்
பகுப்பு:அமெரிக்க ஊடகவியலாளர்கள்
பிளாந்தம்

**பிளாந்தம்** (ஆங்கிலம்: Flanders, பிரெஞ்சு: Flandre(s), எசுப்பானியம்: Flandes, இடாய்ச்சு: Flandern) என்பது, இன்றைய பெல்சியம், பிரான்சு மற்றும் நெதர்லாந்து ஆகிய நாடுகளின் குறிப்பிட்ட பகுதிகளில் உள்ள ஒரு இடம். காலப்போக்கில் பிளாந்தம் எனப்பட்ட இடத்தின் பரப்பளவு மாற்றம் அடைந்துள்ளது.

பகுப்பு:ஐரோப்பா
அன்னாசி

**செந்தாழை** என்பது ஒரு பழம் மற்றும் அதன் மரத்தின் பெயராகும். இதன் மற்றொரு பெயர் அன்னாசி ஆகும். இது பிரேசில் நாட்டின் தென்பகுதி, பராகுவே ஆகிய இடங்களைத் தாயகமாகக் கொண்டது. **அன்னாசி** () என்ற பெயர் போர்த்துகீசிய மொழியில் இருந்து பெறப்பட்டது. இது பிரமிலசே இனத்தைச்சேர்ந்த தாவரம் ஆகும். 


A basket of pineapple cut fruit.JPG|செந்தாழைப்பழ விற்பனை


## மேற்கோள்கள்

பகுப்பு:ஒருவித்திலையிகள்
பகுப்பு:பழ மரங்கள்
பகுப்பு:அமெரிக்காக்களில் தோன்றிய பயிர்கள்
தார்த்தியா

thumb|Tortillas being made in Old Town San Diego.

**தார்த்தியா** அல்லது தார்த்தியம் (*ஆங்கிலம்*: tortilla, *எசுப்பானியம்*: tortilla, *போர்த்துகீசியம்*: tortilla) எனப்படுவது சோளம் அல்லது கோதுமையிலிருந்து செய்யப்படும் ஒரு மெலிந்த உரொட்டி. எசுப்பான் நாட்டிய நாடுகாண் பயணிகள் முதன்முதலாக எசுடெக் இனத்தவர்கள் சுட்ட உரொட்டியைக் கண்டபோது அதனை தார்த்தியா என அழைத்தனர். தார்த்தியா மெக்சிகோவில் கூடுதலாக பாவனையிலில் இருந்துவந்த தார்த்தியா இப்போது வேறு இடங்களிலும் பரவத் தொடங்கியுள்ளது.

## மேலும் காண்க

* தாக்கோ
* நாச்சோ

## மேற்கோள்கள்

பகுப்பு:உரொட்டிகள்
டா-ரொன்ஸ் அலென்

**டா-ரொன்ஸ் அலென்** (பிறப்பு பிப்ரவரி 2, 1960 லாஸ் ஏன்ஜல்ஸ், கலிபோர்னியா) ஒரு அமெரிக்க நடிகையாவார். அலென் 1970களில் தனது விடலைப் பருவத்தில் நடித்த தொலைக்காட்சி தொடர்களுக்காக முக்கியமாக அறியப்படுகின்றார். சி.பி.எஸ். தொலைக்காட்சியின் *குட் டைம்ஸ்* என்ற சிட்கொம் தொலைக்காட்சி தொடரின் பல அங்கங்களில் இவர் மைக்கல் ஈவானின் காதலியான யுவொன்னி (Yvonne) எனும் பாத்திரத்தில் நடித்தார்.

அலென் தற்போது கலிபோர்னியாவின் லான்காஸ்டர் நகரில் வசித்து வருகின்றார்.1970 களில் என்.பீ.சீ. தொலைக்காட்சியில் ஒளிஒலிபரப்பான நகைச்சுவைத் தொடரான *சன்போர்ட் அன் சண்* இல் வரும் *அங்கில் வீட்ரோ* (Uncle Woodrow) என்ற பாத்திரத்தை நடித்த ரேமன்ட் அலனின் புதல்வியே இவராவார். 1972 ஆம் ஆண்டு வெளியான *ஹிக்கி & பொக்ஸ்* என்ற குடும்பத் திரைப்படத்தில் பில் கொஸ்பி, றொபர்ட் கல்ப் ஆகிய நடிகர்களுடன் அலனும் நடித்தார்.

## குறிப்புகள்
* ஹாலிவூட்.காமில் டா-ரொன்ஸ் அலென் சுயவிபரம்

## புற இணைப்புகள்
* Ta-Ronce Allen at The Internet Movie Database
* Raymond Allen's Official MySpace page

பகுப்பு:1960 பிறப்புகள்
பகுப்பு:ஆபிரிக்க அமெரிக்க நடிகர்கள்
பகுப்பு:அமெரிக்க தொலைக்காட்சி நடிகர்கள்
பகுப்பு:வாழும் மக்கள்
பகுப்பு:அமெரிக்க குழந்தை நட்சத்திரங்கள்
பகுப்பு:அமெரிக்க தொலைக்காட்சி நடிகைகள்
இட்ஸ் எ ஒன்டர்புல் லைப்

**இட்ஸ் எ ஒன்டர்புல் லைப்** (*It's a Wonderful Life*) 1946-ல் வெளியான ஆங்கிலத் திரைப்படம், உலகின் சிறந்த 10 படங்களில் ஒன்றாகும். பிலிப்வாரன் டோர்ன் என்ற எழுத்தாளரின் சிறுகதையை பிராங் காப்ரா இயக்கி தயாரித்தார்.

250px|thumbnail|left| இத்திரைப்படத்தில் ஒரு காட்சி
ஜார்ஜ் பெய்லி என்ற தொழிலதிபர் வேடத்தில் ஜேம்ஸ் ஸ்டூவர்ட் நடித்திருந்தார். கடன் சுமை தாங்க முடியாமல் தற்கொலை செய்ய தொழிலதிபர் ஜார்ஜ் முடிவு செய்து, ஆற்றுப் பாலம் ஒன்றின் மேல் ஏறி நிற்கிறான். இதை வானுலகில் உள்ள தேவதைகளில் இரண்டு வேடிக்கை பார்க்கின்றன. மனிதர்கள் ஏன் இப்படி வாழ்க்கையைப் புரிந்துகொள்ளாமல் சாக முடிவு எடுக்கிறார்கள் என்று அனுதாபம் கொண்டு ஒரு தேவதை ஜார்ஜைக் காப்பாற்றுகிறது. ஜார்ஜ், *நான் உயிர்வாழ்வதில் அர்த்தமே இல்லை. தன்னால் யாருக்கும் பயன் இல்லை. எல்லோருக்கும் தான் தேவையற்றவன்* என்று புலம்புகிறான். *இல்லை... உன் வாழ்க்கைக்கு அர்த்தம் இருக்கிறது* என்ற தேவதை, *நீ பிறக்காமல் இருந்தால், உன் வீடு, மனைவி என்னவாகி இருப்பார்கள் என்பதை நீ இப்போது பார்ப்பாய்* என்று தேவதை ஒரு வரம் தருகிறது.தன் வாழ்நாளில் ஒவ்வொரு செயலும் யாரோ ஒருவருக்குப் பயன்பட்டிருக்கிறது என்று உணர்ந்து, பின் குடும்பத்துடன் சேர்கிறான்.

## மேற்கோள்கள்

பகுப்பு:ஆங்கிலத் திரைப்படங்கள்
பகுப்பு:1946 திரைப்படங்கள்
பகுப்பு:அமெரிக்க கறுப்புவெள்ளைத் திரைப்படங்கள்
பகுப்பு:கலிபோர்னியாவில் படமாக்கப்பட்ட திரைப்படங்கள்
பகுப்பு:அமெரிக்கத் திரைப்படங்கள்
ஹாவேர்ட் பி. ட்ரூ

**ஹாவேர்ட் பி. ட்ரூ** (Howard P. Drew) ரத்த தானத்தில் உலகிலேயே முதல் இடத்தில் இருப்பவர். அமெரிக்காவைச் சேர்ந்த இவர் இதுவரை 106 லிட்டர் ரத்தம் தந்திருக்கிறார். இவர் அதிக ரத்த தானம் செய்து கின்னசு சாதனை படத்தவர் ஆவார். ராணுவ வீரரான இவர் 1943 இரண்டாவது உலக யுத்தத்தின்போது காயம் அடைந்த சிப்பாய்க்கு முதன்முறையாக ரத்தம் தந்தார்.

## மேற்கோள்கள்


பகுப்பு:கின்னஸ் சாதனையாளர்கள்
ஹாய்லி கெப்ரசிலாசி

**கெப்ரசிலாசி**, ( * Haile Gebrselassie * ) 18 ஏப்ரல், 1973 பிறந்த எத்தியோப்பிய நாட்டு நீண்ட-தொலைவு தடகள ஓடுநர் ஆவார். உலகிலேயே தலைசிறந்த தொலைதூர ஓடுநர் என்று அனைவராலும் ஒருமனதாக போற்றப்படுபவர்.

## தொடக்க காலம்
மைய எத்தியோப்பியாவிலுள்ள **ஆர்சி** கோட்டத்தில் பிறந்தவர் ஹய்லி. ஏற்கனவே *டுலு* (Derartu Tulu), *ரோபா* (Fatuma Roba) போன்ற சிறந்த நீண்ட-தொலைவு தடகள ஓடுநர்களைத் தன் மண்ணில் பிறக்க வைத்த இடம் தான் ஆர்சி. கெப்ரசிலாசி சிறுவனாக இருந்த போது 10 கி.மீ தொலைவில் இருந்த பள்ளிக்கு ஓடியே சென்று மீண்டும் ஓடியபடியே திரும்புவாராம் -- **கையில் புத்தகக்கட்டோடு!**. அதனால்தான் ஓடுகளத்தில் ஓடும்போதுகூட அவரது இடது கை கோணி வளைந்து *புத்தகக்கட்டை சுமந்தபடியே* இருந்தது!
## 1995  '''காபி'''யின் மைல்கல் ஆண்டு
* மோசசு கிபுடானியின் (Moses Kiptanui) 2-மைல் உலக சாதனையை 8 நிமி. 07.46 வி. இல் கடந்ததன் மூலம் முறியடித்து உலகிற்கு தன் வருகையை திட்டமாக நிரூபித்தார்.
* இது நடந்து முடிந்து ஒரே வாரத்தில் *எங்கலோ*, ஆலந்தில் நடந்த 10000 மீ ஓட்டத்தில் 26:43.53 (26 நிமி. 43.53 வி.) என்ற கால அளவில் ஓடி உலக சாதனை புரிந்தார்.

## மேற்கோள் உதவி


பகுப்பு:எத்தியோப்பியர்கள்
பகுப்பு:1973 பிறப்புகள்
கருவணு

[[முட்டையும், அதில் நிகழும் கலப்பிரிவினால் உருவாகும்கருமுட்டையின் வெவ்வேறு வளர்ச்சி நிலைகளும்|thumb|right|220px]]
**கருமுட்டை** அல்லது **நுகம்** (Zygote) என்பது பாலின இனப்பெருக்கம் வழியாக ஆண் பாலணுவும், பெண் பாலணுவும் இணைந்து உருவாகும் முதலாவது உயிர்கலம் ஆகும். பல்கல உயிரினங்களில் இந்த உயிர் க்கலமே கருமுட்டை வளர்ச்சியின் தொடக்க நிலையாகும். ஒருமடிய நிலையில் உள்ள இரு பாலணுக்கள் இணைவதனால், கருமுட்டை அல்லது முளையம் இருமடியமாக இருக்கும். அத்துடன் இரு பெற்றோரில் இருந்தும் மரபியல் தகவல்களைப் பெற்றிருக்கும்.

மாந்தரில் பெண்ணின் கருப்பைக்குள் குழந்தை உருவாகுவதற்கான தொடக்கநிலைத் தோற்றப்பாடே “கருமுட்டை”அல்லது “முளையம்” எனப்படுகின்றது. பெண்ணின் பாலணுவான அண்டமும், ஆணின் பாலணுவான விந்துவும் இணைவதனால் உருவாகும் கருமுட்டை பின்னர் குழந்தையாக வளரும். ஒரு பெண்ணின் வயிற்றில் உள்ள ஒரு பை போன்ற உறுப்பிலேயே கருமுட்டை வளர்வதனால் அந்த உறுப்பு கருப்பை என்று அழைக்கப்படுகின்றது. கருமுட்டை உருவாகும்போது, பெண்ணில் கருத்தரிப்பு நிகழ்கின்றது.

## வெளி இணைப்புகள்
# Cohen, Glenn; Daley, George Q.; Adashi, Eli Y. (January 11, 2017). "Disruptive reproductive technologies". Science Translational Medicine. 9 (372). doi:10.1126/scitranslmed.aag2959. Retrieved January 16, 2017. "In vitro gametogenesis (IVG)—the generation of eggs and sperm from pluripotent stem cells in a culture dish. Currently feasible in mice, IVG is poised for future success in humans and promises new possibilities for the fields of reproductive and regenerative medicine."
# Harrison CJ, Alvey E, Henderson IR (2010). "Meiosis in flowering plants and other green organisms". J. Exp. Bot. 61 (11): 2863–75. . doi:10.1093/jxb/erq191.
# Mirzaghaderi G, Hörandl E (2016). "The evolution of meiotic sex and its alternatives". Proc. Biol. Sci. 283 (1838). PMC 5031655 Freely accessible. . doi:10.1098/rspb.2016.1221.

## மேற்கோள்கள்

பகுப்பு:கருத்தரிப்பு
நீலாவதி இராம. சுப்பிரமணியம்

**நீலவதி இராம. சுப்பிரமணியம்** (1913 - 1961; திருச்சி, தமிழ்நாடு) பத்திரிகையாளர், தமிழறிஞர், சமூக சீர்திருத்தவாதி.  பகுத்தறிவு வழி நின்று சாதி எதிர்ப்பு (தானே கலப்புத் திருமணம் செய்தது), தீண்டாமை ஒழிப்பு, புரோகிதர் மறுப்பு, பெண் விடுதலை என பல முனைகளில் செயற்பட்டவர்.  இவர் 1941 ம் ஆண்டு தேவகோட்டையில் தமிழிசை மாநாட்டை நடத்தினார்.  இவருக்கு 10-9-1931ஆம் நாள் ஒரு பெண்குழந்தை பிறந்தது. 

## உசாத்துணை

பகுப்பு:தமிழ்ப் பெண் சமூகப் போராளிகள்
திருவரங்க நீலாம்பிகை

**திருவரங்க நீலாம்பிகை அம்மையார்** (1903-1945)  என்பவர் ஒரு தமிழறிஞரும், தமிழாசிரியரும், மொழிப்போர் வீராங்கனையும் ஆவார். இவர் தமிழுடன் வடமொழியும் ஆங்கிலமும் அறிந்தவர்.  மறைமலை அடிகளாரின் மகளாகிய இவர், அவரைப் போன்றே மொழியறிவு நிரம்பியவர்.  தமிழ் மொழி தனது தனித்துவத்தை இழக்காமல் இருக்க வேண்டும் என்று விரும்பிய இவர், மிகுந்து கலந்து இருந்த பிறமொழிச் சொற்களைத் தவிர்த்த தனித்தமிழ் நடையைப் பரப்பினார்.  இதற்கு உதவியாக வடசொற்றமிழ் அகரவரிசை என்ற நூலையும் வடசொல் தமிழ் அகர வரிசைச் சுருக்கம் என்ற நூலையும் வெளியிட்டார்.

இவர் ஆராய்ந்தெடுத்த அறுநூறு பழமொழிகளும் அவற்றிற்கேற்ற ஆங்கிலப் பழமொழிகளும் என்ற தலைப்பில் 601 தமிழ்ப் பழமொழிகளுக்கான ஆங்கிலப் பழமொழிகளைத் தொகுத்து வெளியிட்டார்.

## வாழ்க்கை
இன்றைய சென்னை மாநகரின் புறநகர்ப் பகுதியான பல்லாவரத்தில்  6 ஆகத்து 1903 அன்று தனித்தமிழ் இயக்க முன்னோடியான மறைமலை அடிகளுக்குப் பிறந்தார் நீலாம்பிகை அம்மையார். இவருக்கு நாகை நீலாயதாட்சி என்ற பெயர் சூட்டப்பட்டது. நீலாம்பிகை அம்மையாராருக்கு இளம் வயதிலேயே தமிழ் இலக்கண இலக்கியங்களை மறைமலை அடிகள் கற்பிக்கத் தொடங்கினார்.

இவர் தன் 13 வயதில் தந்தையார் எழுதித் தந்த *பெற்றாள் கடமை* என்ற கட்டுரையைக் கொண்டு மேடையில் சொற்பொழிவாற்றி பாராட்டுகளைப் பெற்றார்.  தன் 42 ஆண்டு கால வாழ்வில் 15 இக்கும் மேற்பட்ட நூல்களை படைத்தார்.

## குடும்பம்
இவரின் கணவர் சைவ நெறியாளரான திருவரங்கனார் ஆவார். திருவரங்கனார் திருநெல்வேலி சைவ சித்தாந்த நூற்பதிப்புக் கழகத்தை நிறுவி பல நூல்களைப் பதிப்பித்தவர் ஆவார். மறைமலை அடிகள் மீது மிகுந்த பற்று கொண்ட திருவரங்கனார், நீலாம்பிகை அம்மையாரை 10 ஆண்டு காலம் விரும்பி மணந்தார். இந்த இணையருக்கு 11 பிள்ளைகள் பிறந்தனர். அவர்களில் சுந்தரத்தம்மை, முத்தம்மை, வயிரமுத்து, வேலம்மை, சங்கரியம்மை, பிச்சம்மை, மங்கையர்க்கரசி, திருநாவுக்கரசு ஆகியோரின் பெயர் தெரிய வருகிறது. இவரின் மகள்களில் ஒருவரான சுந்தரத்தம்மாளை புலியூர்க் கேசிகனுக்கு மணம் செய்துவித்தனர். 1944 ஆம் ஆண்டு இவரின் கணவர் திருவரங்கனார் இறந்தார். அதற்கு அடுத்த ஆண்டு 1945 ஆம் ஆண்டு நீலாம்பிகை அம்மையார் இறந்தார்.

## எழுதிய நூல்கள் சில
* ஆராய்ந்தெடுத்த அறுநூறு பழமொழிகளும் அவற்றிற்கேற்ற ஆங்கிலப் பழமொழிகளும்
* வடசொல் தமிழ் அகர வரிசைச் சுருக்கம்
* வடசொல் தமிழ் அகராதி
* பிழை நீக்கி எழுதும் முறை
* மக்கட் பெயர் அகரவரிசை
* இல்லப் பெயர் அகரவரிசை
* முப்பெண்மணிகள் வரலாறு
* பட்டினத்தார் பாராட்டிய மூவர்
* மேனாட்டுப் பெண்மணிகள்
## மேற்கோள்கள்

## வெளி இணைப்புகள்
*
*வடசொல் தமிழ் அகரவரிசைச் சுருக்கம்

பகுப்பு:பெண் தமிழறிஞர்கள்
பகுப்பு:தனித்தமிழ் இயக்க அறிஞர்கள்
பகுப்பு:1903 பிறப்புகள்
பகுப்பு:1945 இறப்புகள்
பகுப்பு:தமிழ் அகராதி தொகுப்பாளர்கள்
பகுப்பு:ஊர்ப் பெயரால் அறியப்படும் மக்கள்
கீழமிழ்தல் (நிலவியல்)

நிலவியலில் **கீழமிழ்தல்** (Subduction) என்பது, புவிப்பொறைத் தட்டுக்களின் ஒருங்கெல்லையில் நடைபெறும் ஒரு நிகழ்முறையைக் குறிக்கும். இதில், புவிப்பொறைத் தட்டுக்கள் ஒன்றுடன் ஒன்று நெருங்கி மோதும்போது ஒரு தட்டு இன்னொன்றுக்குக் கீழ் நகர்ந்து புவி மூடகத்தினுள் அமிழும். "கீழமிழ் வலயம்" என்பது இரண்டு புவிப்பொறைத் தட்டுக்கள் ஒன்றை நோக்கி ஒன்று நகரும்போது *கீழமிழ்தல்* நிகழும் பகுதியைக் குறிக்கும். கீழமிழ்தல் வீதம் பொதுவாக ஓராண்டுக்கு எவ்வளவு சதம மீட்டர் எனக் குறிப்பிடப்படுகின்றது. இந்த ஒருங்கும் வீதம் ஆண்டொன்றுக்கு அண்ணளவாக 2 தொடக்கம் 8 சதம மீட்டர் வரை இருப்பதாகக் கணக்கிடப்பட்டுள்ளது. இது ஏறத்தாள மனித விரல் நகங்களின் வளர்ச்சி வீதத்துக்குச் சமமானது.

கீழமிழ்தல் வலயங்களில் ஒரு பெருங்கடல் தட்டு, ஒரு கண்டத் தட்டுக்குக் கீழ் அல்லது இன்னொரு பெருங்கடல் தட்டுக்குக் கீழ் நகரும். கீழமிழ் வலயங்களில் எரிமலைக் குமுறல், புவியதிர்ச்சி, மலையுருவாக்கம் என்பன கூடிய வீதத்தில் நிகழ்கின்றன.

பகுப்பு:நிலவியல்